Guvernul Cîțu a depus jurământul la Cotroceni. Mesajul lui Iohannis: "La treabă!".
Guvernul Cîțu a fost învestit, după ce a primit 260 de voturi "pentru". Erau necesare 228 de voturi. Membrii cabinetului Cîțu au mers la Cotroceni, unde au depus jurămânul, începând cu ora 20:00. De la ora 21:30 a avut loc prima ședință de guvern.
A început prima ședință de guvern a cabinetului Cîțu la Palatul Victoria. ora 20:30"Vă felicit şi vă doresc mult succes şi multă energie şi ambiţie pentru realizarea tuturor obiectivelor şi proiectelor pe care vi le-aţi propus prin programul de guvernare", a spus Klaus Iohannis.Preşedintele le-a reamintit membrilor Executivului că vremea campaniilor electorale s-a închis şi de acum toţi trebuie să facă ce au promis."Oamenilor, cetăţenilor români, li s-a promis restructurarea statului, reforme importante în domenii precum sănătatea, educaţia, reforme importante în marile sisteme publice, reducerea birocraţiei, dar şi obiective pe termen mai scurt: combaterea eficientă a pandemiei, campania de vaccinare, relansarea economiei româneşti, creşterea economică folosind înţelept fondurile europene, respectul pentru contribuabili şi toate aceste lucruri vor fi livrate. Trebuie să fie livrate!Noul Parlament, noul Guvern, împreună cu mine, împreună cu toate autorităţile statului, vom face ce am promis. Vom face reformele, vom repune economia pe picioare, vom face schimbări semnificative, toate în beneficiul cetăţeanului. Au trecut aproape doi ani în care am avut campanii electorale, alegeri. Acum acest ciclu s-a închis. S-a închis ciclul în care noi, cei de aici, ne-am angajat şi am promis.Acum, la sfârşitul acestui ciclu, vă spun sincer: <La treabă>", a spus Klaus Iohannis. ora 18:50Membrii cabinetului Cîțu vor merge la Cotroceni, unde vor depune jurămânul, începând cu ora 20:00. Apoi, de la ora 21:30, aceștia vor avea prima ședință de guvern la Palatul Victoria. ora 18:40Guvernul Cîțu a fost învestit, după ce a primit 260 de voturi "pentru". Au fost 186 de voturi "împotrivă". Guvernul Cîțu avea nevoie de 228 de voturi pentru a trece.În comparație, Guvernul Orban 1 a primit 240 de voturi, iar Guvernul Orban 2 a avut 286 de voturi. ora 18:28Liderul deputaţilor PSD, Alfred Simonis, l-a ironizat pe noul prim-ministru, Florin Cîţu: "O să cer o pauză de cinci minute să mergeți la Cotroceni să vă depuneți mandatul". ora 17:30A început votul în plenul reunit. Pentru ca noul guvern Cîțu să fie învestit este nevoie de cel puțin 228 de voturi "pentru". ora 17:20Înainte de începerea votului, Florin Cîțu a avut o nouă intervenție de la tribuna Parlamentului. "Sunteți speriați că sunt încă aici? Vă sperie o guvernare Cîțu? Am văzut multe în Parlament, dar tupeu la limita nesimțirii, mai rar. Ce tupeu, după ce ai scos oamenii în stradă cu Ordonanța 13, să vii și să vorbești în Parlamentul României. Să te dea la gunoi propriul partid și să vii să le vorbești astăzi românilor…Tupeu! Ați lăsat 30 de miliarde facturi, 50 de miliarde datorii pe care a trebuit să le plătim noi. Facturi neplătite, TVA, cât tupeu aveți să vorbiți astăzi aici? Lucrurile se schimbă. România va avea un guvern de profesioniști. Dragi români, o să fie bine!", a spus Cîțu. ora 16:40La şedinţa de plen, premierul Florin Cîţu a fost huiduit de o parte din parlamentari."Să fim civilizați, să respectăm șapte ani de acasă și bunul simț", a fost reacţia lui Orban. ora 16.20Co-președintele AUR, George Simion: "Mesajul meu de astăzi este pentru poporul român, ca să știe. Restaurantele din Parlament sunt deschise. Tot sectorul Horeca trebuie deschis. Voi sunteți amendați dacă purtați masca mai în dreapta, iar aici în Parlament, la 2 noaptea, se vota abuziv conducerea Camerei și se înghesuiau unii lângă alții. Nu mai acceptați popor român tot ce vi se servește. Este timpul să redeschidem școlile. Asta cerem noului guvern. Este în joc viitorul copiilor noștri." ora 16:11Președintele PSD, Marcel Ciolacu, declară că guvernul Florin Cîțu "este deja născut mort" și precizează că parlamentarii social-democrați nu vor vota niciodată un astfel de executiv."Ați pierdut alegerile. Românii v-au trimis acasă pentru că le-ați pus în pericol sănătatea, viața, locurile de muncă și educația copiilor. V-au trimis acasă pentru ați mințit și v-ați bătut joc de o țară întreagă. Dar, domnule Orban, nu ați înțeles nimic. În loc să plecați acasă, vați dat mâna pe sub masă în goana voastră ciolan. De două săptămâni românii Vă privesc siderați cum vă sfâșâiați între voi pentru scaunele voastre, pentru bani și pentru putere. De accea v-ați pus un premier de paie, să nu cumva să vă încurce planurile planurile", a spus în plenul reunit Marcel Ciolacu. ora 15:30Ședina plenului reunit pentru învestirea noului Guverna început cu o întârziere de jumătate de oră."România va avea prim-ministru și guvern cu puteri depline. Vă asigur că nu voi înșela încrederea dumneavostră. Ne vom face datoria față de toți cetățenii României și om face tot ce ne stă în putință pentru realizarea celor două obiective: să trecem cât mai repede peste criza de sănătate și să repunem economia pe picioare.Coaliția nu va majora taxele și impozitele. Vom încerca să îmbunătățim colectarea la bugetul de stat. Pentru noi, proprietatea privată este sacră, iar antreprenorul este un erou", a declarat premierul desemnat, Florin Cîțu.AUDIERI MINIȘTRI DESEMNAȚI – GUVERNUL CÎȚU• Nicolae Ciucă, Ministerul Apărării – 18 voturi "pentru", 13 "împotrivă"• Raluca Turcan, Ministerul Muncii – 24 voturi pentru, 16 împotrivă• Sorin Cîmpeanu, Ministerul Educației – 20 voturi pentru, 13 împotrivă, două abțineri• Lucian Bode, Ministerul de Interne – 20 de voturi pentru, 10 impotriva• Stelian Ion, Ministerul Justiției – 41 de voturi "pentru" și 26 "împotrivă"• Virgil Popescu, Ministerul Energiei – 31 de voturi "pentru" și 18 "împotrivă"• Cristian Ghinea, Ministerul Fondurilor Europene- 16 voturi pentru și 5 voturi "împotrivă"• Adrian Oros, Ministerul Agriculturii – 19 voturi pentru, 12 voturi împotrivă• Cseke Attila – Dezvoltare Regională – 21 voturi pentru, 13 voturi impotrivă• Claudiu Năsui – Ministerul Economiei – 26 voturi pentru, 16 voturi impotriva• Cătălin Drulă, Ministerul Trandporturilor – 18 voturi pentru, 13 voturi impotriva• Tancsoz Barna, Ministerul Mediului – 22 voturi pentru, 17 voturi impotriva• Vlad Voiculescu, Ministerul Sanatatii – 20 voturi pentru, 5 impotriva, 5 abtineri• Novak, Ministerul Tineretului și Sportului – 17 voturi pentru, 1 impotriva• Bogdan Aurescu, Ministerul de Externe – 23 voturi pentru, 9 impotriva, 3 abtineri• Bogdan Gheorghiu, Ministerul Culturii – 13 voturi pentru, 4 impotriva• Ciprian Teleman, Ministerul Digitalizării – 20 voturi pentru, 10 impotriva• Alexandru Nazare, Ministerul de Finante – 20 voturi pentru, 12 impotrivaConducerea Parlamentului a decis ca audierile în comisii a miniştrilor propuşi în guvernul Cîţu să aibă loc între orele 11.00 şi 14.00, urmând ca la ora 15.00 să înceapă plenul reunit al Legislativului.Audierile în comisii a miniştrilor din Cabinetul Cîţu vor avea loc între 11.00 şi 14.00, iar plenul reunit va începe la ora 15.00, a decis Biroul Permanent Reunit."Nu sunt numai trei ore de audieri. Audierile se derulează… Sunt comisii care trebuie să audieze doi miniştri. Nu am limitat perioada audierilor. E timp suficient. Orice parlamentar poate să adreseze întrebări miniştrilor propuşi. La audierea guvernului Grindeanu audierile au durat 30 de minute, iar parlamentarilor nu li s-a permis să adreseze întrebări. Acum nu se va repeta aşa ceva", spune preşedintele Camerei Deputaţilor, Ludovic Orban.Vicepremieri în Guvernul condus de Florin Cîţu vor fi Dan Barna (USR-PLUS) şi Kelemen Hunor (UDMR).Miniştri PNL:Miniştri USR PLUS:Miniştri UDMR: